stanford-oval/wikipedia huggingface dataset:
Christoffer Persson
Ura

Persson on Härryda HC:n kasvatti. Hän siirtyi juniorina sittemmin Frölunda HC:hen. Hän oli kaudella 2002–2003 J18 Allsvenskanissa tehoilla 6+5=11 joukkueen eniten maaleja tehnyt puolustaja sekä tehokkain puolustaja Mathias Porselandin kanssa. Persson voitti kauden päätteeksi sekä J20 SuperElitin että J18 Allsvenskanin mestaruuden. Myös kauden 2004–2005 päätteeksi hän voitti SuperElitin mestaruuden.
Kaudeksi 2005–2006 Persson siirtyi vuoden mittaisella sopimuksella Ruotsin toiseksi korkeimmalle sarjatasolle HockeyAllsvenskan-joukkue Växjö Lakers HC:hen. Hänen ensimmäinen kautensa miesten peleissä toi 42 runkosarjaottelussa tehot 2+2=4. Persson pelasi joukkueessa vielä neljä seuraavaa kautta. Sekä kaudella 2008–2009 että 2009–2010 Lakers eteni Kvalserieniin, mutta joukkue jäi molempina keväinä kuitenkin ilman sarjanousua. Kaudeksi 2010–2011 Persson siirtyi jatkamaan Allsvenskan-pelejään kaksivuotisella sopimuksella Rögle BK:hon. Hän voitti joukkueen sisäisen tehotilaston lukemalla +27 ja hän jakoi kärkisijan myös Kvalserienissä Victor Panelin Borgin kanssa lukemalla +4. Rögle jäi kuitenkin ilman sarjanousua.
Persson ei pelannut Röglessä enää toista sopimuskauttaan, vaan hän siirtyi kaudeksi 2011–2012 kaksivuotisella sopimuksella Frölunda HC:n Elitserien-joukkueeseen. Persson teki näin ollen SHL-debyyttinsä runkosarjan avauskierroksella 13. syyskuuta 2011 Växjö Lakers HC:tä vastaan. Hän sai ottelussa jääaikaa 14.36 minuuttia. SHL-uransa avausmaalin hän teki 13. lokakuuta 2011 HV71:tä vastaan. Persson keräsi ottelussa myös yhden syöttöpisteen. Kaikkiaan hänen ensimmäinen SHL-kautensa toi 52 runkosarjaottelussa tehot 1+5=6. Kuudessa pelaamassan playoff-ottelussa Persson jäi ilman tehopisteitä. Hän pelasi kauden aikana myös 11 European Trophy -ottelua tehopistein 1+2=3. Helmikuussa 2013 Persson teki Frölundan kanssa kaksivuotisen jatkosopimuksen.
Kaudella 2013–2014 Persson jakoi Frölundan sisäisen tehotilaston voiton Anton Axelssonin ja Nicklas Lasun kanssa lukemalla +10. Kaudella 2014–2015 hän teki Ruotsin pääsarjatason yhden kauden piste-ennätyksensä tehoilla 3+8=11. Persson voitti kauden aikana myös Mestarien liigan hopeaa. Marraskuussa 2014 hän teki Frölundan kanssa kaksivuotisen jatkosopimuksen kevääseen 2017 saakka. Kaudella 2015–2016 Persson voitti Frölundassa sekä Ruotsin-mestaruuden että Mestarien liigan mestaruuden. Hän pelasi kauden aikana myös lainalla kolme ottelua Färjestad BK:n SHL-joukkueessa joulukuussa 2015 sekä neljä ottelua Allsvenskan-joukkue BIK Karlskogassa lokakuussa 2015.
Persson siirtyi kaudeksi 2016–2017 kaksivuotisella sopimuksella HV71:een. Hänet nimettiin joukkueen varakapteeniksi. Persson voitti kauden päätteeksi Ruotsin-mestaruuden. Marraskuussa 2017 hän teki HV71:n kanssa kaksivuotisen jatkosopimuksen. Kaudella 2018–2019 Persson kärsi selkävaivoista ja hän pelasi runkosarjassa vain 24 ottelua. Persson oli tammikuussa 2019 suoritetun selkäleikkauksen vuoksi noin kaksi kuukautta sivussa. Marraskuussa 2019 HV71 lainasi hänet alustavasti joulukuun puoliväliin asti ulottuvalla sopimuksella SM-liigajoukkue Turun Palloseuraan. Persson pelasi siellä kymmenen ottelua, kunnes hän palasi HV71:een.
Agaton Sax (elokuva)

| Agaton Sax> Agaton Sax och Byköpings gästabud |
| --- | --- |
 Elokuvan juliste
Ohjaaja:  Stig Lasseby
Käsikirjoittaja:  Nils-Olof Franzén Leif Krantz
Tuottaja:  Stig Lasseby Bengt Forslund
Säveltäjä:  Charles Redland
Pääosat:  Olof Thunberg Stig Grybe Isa Quensel
Valmistustiedot
Valmistusmaa:  Ruotsi
Tuotantoyhtiö:  Team Film Svensk Filmindustri Svenska Filminstitutet
Levittäjä:  Ruotsin elokuvainstituutti
Ensi-ilta:  1976
Kesto:  77 minuuttia
Alkuperäiskieli:  ruotsi
Aiheesta muualla
IMDb 
Elonet
AllMovie
Infobox OKNimi-testi OK: 
Agaton Sax (Agaton Sax och Byköpings gästabud) on ruotsalainen animaatioelokuva, joka julkaistiin vuonna 1976. Elokuva perustuu Agaton Sax -kirjasarjan kirjaan Agaton Sax ja kaksi roistoa (ruots. Agaton Sax och Byköpings gästabud).
Rooleissa

| 0 | 1 | 2 |
| --- | --- | --- |
|  Olof Thunberg   | … |   Agaton Sax   |
|  Stig Grybe   | … |   komisario Lispington   |
|  Isa Quensel   | … |  Tilda-täti   |
|  Helge Hagerman   | … |   poliisikonstaapeli Antonsson   |
|  Per Sjöstrand   | … |   Julius Mosca /McSnuff    |
|  Leif Liljeroth   | … |   Octopus Scott /Amber    |
|  Stig Lasseby   | … |   tietokone Tänkande August    |
|  Bert-Åke Varg   | … |  kertoja/roisto   |
|  Annica Risberg   | … |   vokalisti   |
Aiheesta muualla

Agaton Sax Internet Movie Databasessa (englanniksi)
Manchester Monarchs
Nykyinen joukkue

(Tilanne 1. lokakuuta 2019)
| Maalivahdit> Numero | Maalivahdit>  | Maalivahdit> Pelaaja | Maalivahdit> Hanskakäsi | Maalivahdit> Sopimus | Maalivahdit> Syntymäpaikka | Maalivahdit>  |
| --- | --- | --- | --- | --- | --- | --- |

 : 
| Puolustajat> Numero | Puolustajat>  | Puolustajat> Pelaaja | Puolustajat> Kätisyys | Puolustajat> Sopimus | Puolustajat> Syntymäpaikka | Puolustajat>  |
| --- | --- | --- | --- | --- | --- | --- |

| 6 |  | David Kolomatis | R | 2019 | Basking Ridge, New Jersey, Yhdysvallat |  |
| Hyökkääjät> Numero | Hyökkääjät>  | Hyökkääjät> Pelaaja | Hyökkääjät> Kätisyys | Hyökkääjät> Pelipaikka | Hyökkääjät> Sopimus | Hyökkääjät> Syntymäpaikka |
| --- | --- | --- | --- | --- | --- | --- |

 :
Nykyinen joukkue > Joukkueenjohto

Päävalmentaja & Toimitusjohtaja: Doug Christiansen
Apuvalmentaja: Brad Schuler
Presidentti: Brian Cheek
Tunnettuja pelaajia

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
|   Justin Azevedo   Jonathan Bernier   Brian Boyle   Dustin Brown   Mike Cammalleri |   Andrew Campbell   Marc-André Cliche   Kyle Clifford   Joe Corvo   Alexandre Daigle |   Ted Donato   Davis Drewiske   Mathieu Garon   Tim Gleason   Denis Grebeshkov |   Steve Heinze   Cristobal Huet   Tim Jackman   Dwight King   Tom Kostopoulos |   Jason LaBarbera   Andrei Loktionov   Alec Martinez   Oscar Möller   Matt Moulson |   Jordan Nolan   George Parros   Teddy Purcell   Jonathan Quick   Brayden Schenn |   Vjatšeslav Voinov   Kevin Westgarth |
Aiheesta muualla

Manchester Monarchsin verkkosivut (englanniksi)
Yksikkö 29155

Yksikkö 29155 on Venäjän armeijan tiedusteluorganisaatio, jonka tehtävänä on toteuttaa salamurhia ja muita aktiivisia toimia, joiden tavoitteena on horjuttaa Euroopan maiden vakautta. Yksikön uskotaan toimineen salassa ainakin vuodesta 2008 lähtien, vaikka sen olemassaolosta tuli julkista tietoa vasta vuonna 2019.
Toiminta

Tšekin viranomaiset epäilevät, että yksikön 29155 upseerit Aleksandr Miškin ja Anatoli Tšepiga olivat osallisia Vrbeticen alueella vuonna 2014 tapahtuneisiin ammusvarikon räjähdyksiin, joissa kuoli kaksi henkilöä. Räjähdyksissä tuhoutui aseita, jotka kuuluivat bulgarialaisen liikemiehen Emilian Gebrevin tehtaalle. Gebrevin on sanottu olleen tärkeä Ukrainan asetoimittaja ja kaupanneen aseita myös Syyrian presidentti Bashar al-Assadia vastustaneille kapinallisille. Vuonna 2021 Tšekki karkotti 18 venäläistä diplomaattia tapauksen johdosta, mihin Venäjä vastasi häätämällä 20 tšekkiläis­diplomaattia.
Yksikkö 29155 on liitetty myös asekauppias Emilian Gebrevin huhtikuussa 2015 tapahtuneisiin salamurhayrityksiin ja GRU:n entisen everstin Sergei Skripalin maaliskuussa 2018 tapahtuneeseen salamurhayritykseen, molemmat mahdollisesti saman agentin toimesta. Yksikkö 29155:n upseeri Denis Sergejev oli Bulgariassa samoihin aikoihin, kun Gebrev alkoi voida pahoin, ja myöhemmin, juuri Skripaleiden myrkytyksen aikaan, hän oleskeli Britanniassa.
The Insiderin, 60 Minutes -ohjelman ja Der Spiegelin mukaan Yhdysvaltain ja Kanadan vakoojien, diplomaattien ja virkamiesten sairauskohtaukset, jotka tunnetaan Havannan syndroomana, saattavat olla Yksikkö 29155:n käyttämän energia-aseen aiheuttamia. The Insiderin mukaan nämä hyökkäykset alkoivat Frankfurtissa vuonna 2014. Havannassa hyökkäyksiä tehtiin toukokuusta 2016 syyskuuhun 2017 ja ilmiö tuli julki "Havannan syndroomana" vuonna 2017. Viimeisin tapaus on heinäkuulta 2023 Vilnasta. Kaikkiaan tunnetaan yli 100  tapausta ympäri maailmaa: mm. Delhissä, Guangzhoussa, Hanoissa, Taškentissä, Lontoossa, ja myös Washington DC:ssä aivan Valkoisen talon naapurissa. Kohteina ovat olleet yhdysvaltalaiset vakoojat, diplomaatit, upseerit, urakoitsijat ja heidän perheenjäsenensä – erityisesti ne CIA:n ja DIA:n työntekijät, jotka vastustivat Venäjän pyrkimyksiä Ukrainassa. Uhrien vammoja voi selittää esimerkiksi pulssimainen mikroaaltosäteily tai ääniase. Venäjällä on vuosikymmenten ajan tutkittu ja kehitetty "aaltoaseita" eli sähkömagneettisia ja ultraääniaseita. Yksikkö 29155:n jäseniä on havaittu sairauskohtausten tapahtumapaikoilla.
Yksikkö 29155 on todistetusti yrittänyt vaikuttaa myös Katalonian separatistien toimintaan. Ben Macintyre kirjoitti London Timesissa joulukuussa 2019, että yksikön uskotaan olevan vastuussa myös yrityksestä horjuttaa Moldovaa, samoin kuin epäonnistuneesta vallankaappausyrityksestä Montenegrossa vuonna 2016, jonka aikana yritettiin murhata maan pääministeri ja miehittää Montenegron parlamenttirakennus.
Yksikön toimintaa on kuvattu "sotkuiseksi". Sen tehtävät jäävät joko kesken tai se jättää jälkeensä polun todisteita ja vihjeitä osallisuudestaan.
Organisaatio

Itäisestä Moskovasta 161. erikoisammattikoulutuskeskuksen päämajasta käsin toimivan yksikön komentaja on Kenraalimajuri Andrei Vladimirovitš Averjanov. Yksikköön kuuluu Venäjän sotien veteraaneja Afganistanin, Tšetšenian ja Ukrainan sodista. Tunnistettuja yksikön jäseniä ovat Denis Sergejev (alias Sergei Fedotov), Aleksander Miškin (alias Aleksander Petrov), Anatoli Tšepiga (alias Ruslan Boširov), Sergei Ljutenkov (alias Sergei Pavlov), Eduard Šišmakov (alias Eduard Širokov), Vladimir Moisejev (alias Vladimir Popov), Ivan Terentjev (alias Ivan Lebedev), Nikolai Ježov (alias Nikolai Kononihin), Aleksei Kalinin (alias Aleksei Nikitin) ja Danil Kapralov (alias Danil Stepanov).
Le Monde -lehti kertoi joulukuussa 2019 ranskalaisten tiedustelupalvelujen tietolähteisiin perustuen, että 15 yksikkö 29155 agenttia vieraili Ranskan Alppien Haute-Savoie-alueella vuosina 2014–2018, mukaan lukien Aleksander Petrov ja Ruslan Boširov, joiden uskotaan olevan vastuussa Skripalin myrkytyksistä. Ison-Britannian viranomaiset ovat tunnistaneet GRU:n korkean tason upseerin Denis Vjatšeslavovitš Sergejevin (alias Sergei Fedotovin) Skripalia myrkyttäneen ryhmän komentajaksi.
Helsingin Sanomat raportoi yksikön toiminnasta Le Monden ja New York Timesin tietoihin perustuen 15.12.2019. Avoimen datan tutkimukseen perustuva kansalaisjournalismiryhmittymä Bellingcat on tehnyt merkittävää työtä yksikön toiminnan, jäsenten ja liikkeiden paljastamiseksi.
Mansikkakarnevaalit

Mansikkakarnevaalit on Suonenjoella vuosittain järjestettävä tapahtuma, joka osuu mansikkasadon kypsymisen aikaan. Karnevaalit on järjestetty vuodesta 1970 lukien vuosittain kolmea vuotta, 1984, 2003 ja 2020, lukuun ottamatta.
Karnevaalien tapahtumapaikka on vuodesta 2008 ollut Kaatron koulun kenttä. Tapahtuman toiminnanjohtaja on Pertti Nyyssönen. Tapahtuman aikana muun muassa valitaan Mansikkatyttö ja järjestetään mansikansyöntikilpailu.
Mansikkakarnevaalit on ollut ainoita Suomessa järjestettäviä viihdetapahtumia, johon ei myydä pääsylippuja.
Paikallinen elinkeinoelämä ja Suonenjoen kaupunki on aiemmin sponsoroinut tapahtumaa, ja työryhmä hankki tuloja mainosmyynnillä, toripaikoilla ja karnevaaliravintolalla. Perjantai-iltana kaupungin halki kulkee karnevaalikulkue, jossa yritykset voivat esitellä toimintaansa ja kädentaitojaan. Vuonna 2011 arvioitiin kadun varrella olleen jopa 10 000 katselijaa. Viihdetaiteilijat esiintyvät karnevaalien esiintymislavalla. Vuonna 2011 esiintyi mm. Jani Jalkanen ja Hänen Orkesterinsa. Karnevaalien ohjelmaan kuului myös mansikkakirkko sekä taiteilija Kari Tapion muistomerkin julkistaminen. Koko viikonlopun aikana paikkakunnalla arvellaan vierailleen yli 20 000 vierasta.lähde? Vuonna 2025 karnevaaleilla esiintyy mm. Hugo, J. Karjalainen, Mirella, Popeda ja Rodeo.
Suonenjoen mansikkakarnevaalit esiintyvät myös suomalaisessa kirjallisuudessa. Seppo Heikkisen romaanissa Mansikkakarnevaalit liikutaan vuoden 1978 mansikkakarnevaalien tapahtumissa.
Aiheesta muualla

Mansikkakarnevaalien sivusto
Alfalinoleenihappo

| Alfalinoleenihappo |
| --- | --- |


Tunnisteet
IUPAC-nimi:  (9Z,12Z,15Z)-oktadeka-9,12,15-trieenihappo
CAS-numero:  463-40-1
PubChem CID:  5280934
SMILES:  CCC=CCC=CCC=CCCCCCCCC(=O)O
Ominaisuudet
Molekyylikaava:  C18H30O2
Moolimassa:  278,43 g/mol
Sulamispiste:  −16,5 °C
Alfalinoleenihappo, (ALA) eli 9,12,15-oktadekatrieenihappo on kasvi- ja eläinperäisessä ravinnossa esiintyvä omega 3  -sarjan  biologisesti inaktiivinen monityydyttymätön rasvahappo.
Alfalinoleenihapon kemiallinen kaava on C18H30O2, moolimassa  278,43 g/mol ja CAS-numero 463-40-1. Alfalinoleenihaposta käytetään tieteellisissä yhteyksissä myös tarkenninta (18:3n-3). Alfalinoleenihappo on gammalinoleenihapon isomeeri.
Alfalinoleenihapon ajatellaan olevan ihmiselle välttämätön rasvahappo. Ajatus perustuu ennen kaikkea 1960-luvulla tehtyihin havaintoihin siitä, että  elimistö muodostaa alfalinoleenihaposta pieniä määriä EPA-rasvahappoa ja joillain yksilöillä myös pieniä määriä DHA-rasvahappoa. Ajatus alfalinoleenihapon välttämättömyydestä alkoi saada suurempaa kannatusta 1970-luvulla, kun havaittiin, että runsaasti EPA-, DHA- ja DPA- rasvahappoja ravinnostaan saavilla grönlantilaisilla esiintyi vain vähän sydänkohtauksia.
Eläinkokeissa on havaittu, että alfalinoleenihapon puute lisää kudosten eikosatrieenihapon pitoisuutta.
Teollinen käyttö

Alfalinoleenihappo hapettuu herkästi, minkä vuoksi sitä erityisen runsaasti sisältävät kasviöljyt kuten pellavaöljy ovat niin sanottuja kuivuvia öljyjä. Kuivuvien öljyjen pinnalle muodostuu niiden hapettuessa vähitellen sitkeä pinta­kalvo, mikä tekee pellava­öljyn käyttö­kelpoiseksi maaleissa ja vernissanraaka-aineena.
Saanti ja saantisuositukset

Alfalinoleenihapon osuus on pysynyt vastoin yleistä uskomusta 1900-luvun alusta alkaen noin yhdessä prosentissa nautitusta kokonaisenergiasta.
Vuoden 2023 pohjoismaisissa ravitsemussuosituksissa alfalinoleenihapon määräksi suositellaan 1,3:a grammaa kutakin ravinnon 10:tä megajoulea kohden. Tämä vastaa 0,5:tä prosenttia energiasta, sillä 1 gramma rasvaa sisältää 37 kilojoulea.
Suomen valtion ravitsemusneuvottelukunnan vuoden 2024 suosituksissa alfalinoleenihapon vähimmäismääräksi suositellaan 0,5:tä prosenttia energiasta. Lisäksi alfalinoleenihappoa ja muita omega 3  -sarjan rasvahappoja tulisi saada yhteensä vähintään 1 prosentti energiasta. Linolihapon ja alfalinoleenihapon osuuden tulisi olla ravinnossa yhteensä vähintään 3 prosenttia energiasta.
Yhdysvaltojen kansallinen lääketieteellinen akatemia suositti vuonna 2008 naisten alfalinoleenihapon saanniksi 1,1:tä grammaa vuorokaudessa ja miesten saanniksi 1,6:ta grammaa.
Ruokapitoisuudet

Alfalinoleenihappoa esiintyy suurina pitoisuuksina esimerkiksi pellavansiemenöljyssä, hamppu- ja  rypsiöljyssä ja saksanpähkinässä sekä margariinissa. Suomenkin ilmastossa menestyvä rypsi (lat. B. rapa) sisältää rapsia (lat. B. napus) enemmän alfa-linoleenihappoa.
| Ruoka-aine | ALAa 100 grammassa |
| --- | --- |
Pellavaöljy: 53,3 g
Pellavansiemen, kokonainen: 22,8 g
Hampunsiemenöljy, kylmäpuristettu: 18 g
Rypsi- ja rapsiöljy keskimäärin: 5–14 g
Saksanpähkinä: 9,1 g
Hampunsiemen, kokonainen: 7,8 g
Soijaöljy: 7,3 g
Pekaanipähkinä: 1,0 g
sianrasva (selkäsilava): 0,67 g
Kiivi: 0,4 g
Manteli: 0,3 g
Voi: 0,36 g
Cashewpähkinä: 0,06 g
Maapähkinä: 0,02 g
Terveysvaikutukset

Hapettunut alfalinoleenihappo on terveydelle haitallista.  Ehjän siemenen sisältämä alfalinoleenihappo ei hapetu herkästi, mutta jos siemenestä puristetaan tai uutetaan öljyä, se hapettuu herkästi päästessään kosketuksiin ilman kanssa.
Terveysvaikutukset > Sepelvaltimotauti

Alfalinoleenihapon on ajateltu vähentävän sydänsairauden riskiä pitämällä yllä sydämen normaalia rytmiä ja sykettä. Aiemmat tutkimukset ovat osoittaneet epäjohdonmukaisia yhteyksiä alfalinoleenihapon ja sepelvaltimotaudin riskin välillä. Vuonna 2018 julkaistussa systemaattisessa katsauksessa ja meta-analyysissa (13 kohorttia) havaittiin, että vain alle 1,4 gramman päiväsaanti vähensi sydäntautisairastavuutta verrattuna niihin, jotka eivät saaneet alfalinoleenihappoa. Toisaalta kuitenkin kuolleisuus sydäntauteihin oli saman analyysin mukaan vähäisempää, mitä enemmän ravinnosta saatiin alfalinoleenihappoa. Jokainen lisägramma alfalinoleenihappoa vähensi sydäntautikuolleisuutta 12 prosenttia.
Terveysvaikutukset > Metabolinen oireyhtymä

Vuonna 2021 julkaistun tutkimuskatsauksen mukaan alfalinoleenihapon terveysvaikutuksista tarvitaan lisää tutkimusta. Alfalinoleenihaposta on  havaittu olevan hyötyä esimerkiksi metabolisen oireyhtymän hoidossa. Sopivalla alfalinoleenihapon saantitasolla on havaittu olevan myös hapettumista, tulehdusta ja syöpää estävää sekä hermosoluja suojaavaa vaikutusta. Eläinkokeissa on  havaittu, että alfalinoleenihappo lievittää haavaista paksusuolentulehdusta annoksella 150 mg/painokilo, mutta kaksinkertainen annos saattaa jopa johtaa oireiden pahenemiseen.
Terveysvaikutukset > Lasten kasvu ja kehitys

Australian ruokaviranomainen teetätti vuonna 2016 tutkimuskatsauksen, jonka tarkoituksena oli tarkastella alfalinoleenihapon vaikutusta lasten kasvuun ja kehitykseen. Katsauksessa jouduttiin kuitenkin toteamaan, ettei kyseisestä aiheesta ole julkaistu yhtään tutkimusta. Alfalinoleenihapon mahdollista vaikutusta lasten kehitykseen ei kuitenkaan suljettu pois.
Aiheesta muualla

Alfalinoleenihappo kuuluu omega-3-rasvahappoihin (Arkistoitu – Internet Archive). Pellavainen. (linkki viallinen)
PubChem: Alpha-Linolenic Acid (englanniksi)
DrugBank: Alpha-Linolenic Acid (englanniksi)
Human Metabolome Database (HMDB): Alpha-Linolenic acid (englanniksi)
Food Component Database (FooDB): alpha-Linolenic acid (englanniksi)
Kyoto Encyclopedia of Genes and Genomes (KEGG): Alpha-Linolenic acid (englanniksi)
ChemBlink: Linolenic acid (englanniksi)
Dr. Duke's Phytochemical and Ethnobotanical Databases: Alpha-Linolenic-Acid (englanniksi)
Pherobase: Semiochemical – linolenic acid (englanniksi)
Rasvahapot
| --- | --- |
Tyydyttyneet:  Etikkahappo (C2)  Propionihappo (C3)  Voihappo (C4)  Valeriaanahappo (C5)  Kapronihappo (C6)  Enantyylihappo (C7)  Kapryylihappo (C8)  Pelargonihappo (C9)  Kapriinihappo (C10)  Hendekaanihappo (C11)  Lauriinihappo (C12)  Tridekyylihappo (C13)  Myristiinihappo (C14)  Pentadekyylihappo (C15)  Palmitiinihappo (C16)  Margariinihappo (C17)  Steariinihappo (C18)  Nonadekyylihappo (C19)  Arakidihappo (C20)  Heneikosyylihappo (C21)  Beheenihappo (C22)  Trikosyylihappo (C23)  Lignoseriinihappo (C24)  Pentakosyylihappo (C25)  Keroottihappo (C26)  Heptakosyylihappo (C27)  Montaanihappo (C28)  Nonakosyylihappo (C29)  Melissiinihappo (C30)  Henatriakontyylihappo (C31)  Lakkerihappo (C32)  Psylliinihappo (C33)  Geddiinihappo (C34)  Keromuovihappo (C35)  Heksatriakontyylihappo (C36) 
Omega-1: Undekyleenihappo (11:1)
Omega-3:  Alfalinoleenihappo (18:3)  Rumeleenihappo (18:3)  Parinaarihappo (18:4)  Stearidonihappo (18:4)  Eikosapentaeenihappo (20:5)  Dokosaheksaeenihappo (22:6) 
Omega-5:  Myristoleiinihappo (14:1)  Granaattiomenahappo (18:3)  Trumpettipuuhappo (18:3) 
Omega-6:  Linolihappo (18:2)  γ-linoleenihappo (18:3)  Kehäkukkahappo (18:3)  Pinoleenihappo (18:3)  Dihomo-γ-linoleenihappo (20:3)  Podokarpiinihappo (20:3)  Arakidonihappo (20:4)  Dokosatetraeenihappo (22:4) 
Omega-7:  Palmitoleiinihappo (16:1)  Vakseenihappo (trans-18:1)  Rumeenihappo (18:2)  Paulliinihappo (20:1) 
Omega-9:  Oleiinihappo (18:1)  Elaidiinihappo (trans-18:1)  Eikoseenihappo (20:1)  Erukahappo (22:1)  Nervonihappo (24:1)  Meadin happo (20:3) 
Omega-12: Petroseliinihappo (18:1)
Saksanpähkinä sisältää runsaasti alfalinoleenihappoa.
Patakinnas

Punainen patakinnas leivontaan. Tämän patakintaan peukalon tila on muiden sormien tilan vieressä.
Patakinnas on käsine, jolla voi ottaa ja laittaa kuumia esineitä uuniin tai uunista. Sillä voi myös nostaa kuumia patoja ja pannuja. Kinnas on paksu ja siinä on yleensä erillinen tila peukalolle, muiden sormien jäädessä samaan tilaan. Patakintaita on erivärisiä. On myös harvinaisia patakintaita, joissa ei ole erillistä tilaa peukalolle. Patakintaan peukalon tila voi olla joko muiden sormien tilan vieressä tai sitä vasten. Ilman patakinnasta voi polttaa sormensa. Patakintaan tavoin kädensuojuksena voidaan käyttää patalappua.
Aiheesta muualla

Kuvia tai muita tiedostoja aiheesta Patakinnas Wikimedia Commonsissa
Your name.

| your name> .君の名は。 (Kimi no Na wa.) |
| --- | --- |

Ohjaaja:  Makoto Shinkai
Käsikirjoittaja:  Makoto Shinkai
Tuottaja:  Noritaka Kawaguchi Genki Kawamura
Säveltäjä:  Radwimps
Kuvaaja:  Makoto Shinkai
Leikkaaja:  Makoto Shinkai
Pääosat:   Ryūnosuke Kamiki  Mone Kamishiraishi  Ryō Narita  Aoi Yūki  Nobunaga Shimazaki 
Valmistustiedot
Valmistusmaa:  Japani
Tuotantoyhtiö:  CoMix Wave Films
Levittäjä:  Tōhō Netflix
Ensi-ilta:   26. elokuuta 2016  21. huhtikuuta 2017
Kesto:  107 min
Alkuperäiskieli:  japani
Aiheesta muualla
IMDb 
Elonet
AllMovie
Infobox OKNimi-testi OK: 
Your name. (jap. 君の名は。, Kimi no Na wa.) on Makoto Shinkain käsikirjoittama ja ohjaama anime-elokuva vuodelta 2016. Suomessa se sai ensi-iltansa 21. huhtikuuta 2017, Cinema Mondon levittämänä. Elokuva oli suuri rahallinen menestys, ja ohitti Hayao Miyazakin Henkien kätkemän kaikkien aikojen eniten maailmanlaajuisesti tuottaneena anime-elokuvana.
Ääninäyttelijät

| Alkuperäinen ääninäyttelijä | Englantilainen ääninäyttelijä | Rooli |
| --- | --- | --- |
| Ryūnosuke Kamiki | Michael Sinterniklaas | Taki Tachibana |
| Mone Kamishiraishi | Stephanie Sheh | Mitsuha Miyamizu |
| Ryō Narita | Kyle Hebert | Katsuhiko ”Tessie” Teshigawara |
| Aoi Yūki | Cassandra Morris | Sayaka Natori |
| Nobunaga Shimazaki | Ben Pronsky | Tsukasa Fujii |
| Kaito Ishikawa | Ray Chase | Shinta Takagi |
| Masami Nagasawa | Laura Post | Miki Okudera |
| Etsuko Ichihara | Glynis Ellis | Hitoha Miyamizu |
| Kanon Tani | Catie Harvey | Yotsuha Miyamizu |
| Masaki Terasoma | Scott Williams | Toshiki Miyamizu |
| Sayaka Ohara | Michelle Ruff | Futaba Miyamizu |
| Kana Hanazawa | Katy Vaughn | Yukari Yukino |
Aiheesta muualla

Wikimedia Commonsissa on kuvia tai muita tiedostoja aiheesta .
Your name. Internet Movie Databasessa (englanniksi)
Your name. Rotten Tomatoesissa. (englanniksi)
Lännen tie (televisiosarja)

| Lännen tie> Rawhide |
| --- | --- |

Tyyli:  lännensarja
Kestoaika:  60 min
Alkuperämaa:   Yhdysvallat
Alkuperäiskieli:  englanti
Verkko:  CBS
Esitetty:  9. tammikuuta 1959 – 4. tammikuuta 1966
Jaksoja:  217
Aiheesta muualla
IMDb 
Lännen tie (Rawhide) on yhdysvaltalainen lännensarja, jota CBS esitti 1959–1966. Sarjan tapahtumat sijoittuvat 1860-luvulle ja se kertoo San Antoniosta, Texasista Sedaliaan, Kansasiin karjaa ajavista karjapaimenista. Karjapaimenten työnjohtajaa Gil Favoria näytteli Eric Fleming ja hänen apulaistaan Rowdy Yatesia Clint Eastwood. Flemingin jätettyä sarjan sen viimeisellä tuotantokaudella sai Yates Favorin paikan työnjohtajana. Yatesin rooli oli Eastwoodin läpimurtorooli suuren yleisön tietoisuuteen.
Sarjan samannimisen Dmitri Tjomkinin säveltämän ja Ned Washingtonin sanoittaman tunnuskappaleen esitti Frankie Laine. Suomessa kappale nousi listoille vuonna 1966 Matti Heinivahon esittämänä.
Roolit

| 0 | 1 | 2 |
| --- | --- | --- |
|  Clint Eastwood  | … |  Rowdy Yates   |
|  Eric Fleming  | … |  Gil Favor   |
|  John Ireland  | … |  Jed Colby   |
|  Sheb Wooley  | … |  Pete Nolan   |
|  Paul Brinegar  | … |  Wishbone   |
|  James Murdock  | … |  Mushy   |
|  Rocky Shahan  | … |  Joe Scarlet   |
|  Steve Raines  | … |  Jim Quince   |
|  Raymond St. Jacques  | … |  Simon Blake   |